**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2016-10-26** Nr. **TAR1-120**

Posėdis įvyko 2016 m. spalio 20 d. (15.30 – 17.00)

Posėdžio pirmininkė Rūtenė Marčiūtė, Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Dalyvavo: Jurgita Činauskaitė–Cetiner, Akvilė Gedrimaitė (Stonkuvienė), Simonas Gentvilas, Živilė Krikštaponytė, Rūtenė Marčiūtė, Paulius Martinkėnas, Lina Skrupskelienė, Alina Vaičekauskienė, Aivaras Vaiginis.

Svečias: A. Paulauskas, KLAS atstovas

DARBOTVARKĖ:

1. Dėl 2016 m. pateiktų paraiškų jaunimo dalinio finansavimo iš nepanaudotų savivaldybės biudžeto lėšų konkursui reitingavimo procedūros nustatymo (pranešėja R. Marčiūtė)
2. Dėl 2016 m. finansuojamų jaunimo projektų paraiškų iš nepanaudotų savivaldybės biudžeto lėšų reitinguoto sąrašo su rekomenduojamomis sumomis patvirtinimo ir teikimo Savivaldybės administracijos direktoriui (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)
3. Dėl 2017 m. jaunimo projektų dalinio finansavimo iš savivaldybės biudžeto lėšų konkurso paskelbimo ir prioritetų patvirtinimo (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)
4. Dėl tarptautinės programos URBACT projekto „GEN\_Y City“ veiklų, renginio „Klaipėda – jaunimo uostas. JAUNIMO SAVAITGALIS“ pristatymo (pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)
5. Dėl 2017 m. Klaipėdos miesto savivaldybės biudžeto ir galimų naujų priemonių jame
6. Kiti klausimai

1. SVARSTYTA. Dėl 2016 m. pateiktų paraiškų jaunimo dalinio finansavimo iš nepanaudotų savivaldybės biudžeto lėšų konkursui reitingavimo procedūros nustatymo

Kalbėjo R. Marčiūtė, S. Gentvilas, A. Gedrimaitė (Stonkuvienė), P. Martinkėnas, A. Vaiginis

S. Gentvilas pasiūlė, jog A. Gedrimaitė (Stonkuvienė) ir R. Marčiūtė, kaip JRT narės deleguotos į jaunimo projektų vertinimo komisiją, trumpai pristatytų projektus ir komisijos išvadas.

R. Marčiūtė pasiūlė pateiktų paraiškų nereitinguoti, o vadovaujantis jaunimo projektų vertinimo komisijos kokybinio vertinimo rekomendacijomis (1 priedas) balsuoti ties kiekviena paraiška dėl siūlymo jai skirti arba neskirti dalinį finansavimą iš savivaldybės biudžeto.

Kilo diskusijos dėl jaunimo projektų vertinimo komisijos kokybinio vertinimo rekomendacijų, susijusių su daliniu projektų finansavimu dėl abejotinų išlaidų pagrindimo. R. Marčiūtė pasiūlė tokiems projektams (Nr. 6,8 ir 9) prašomą iš savivaldybės biudžeto lėšų sumą sumažinti 30 proc. Komisijos nariai pasiūlymui pritarė.

NUTARTA:

1. Jaunimo projektų paraiškų nereitinguoti.
2. Vadovaujantis jaunimo projektų vertinimo komisijos kokybinio vertinimo rekomendacijomis balsuoti ties kiekviena paraiška ir siūlyti jai skirti, neskirti arba skirti dalinį finansavimą iš nepanaudotų savivaldybės biudžeto lėšų. (1 priedas)
3. Projektams (Nr. 6,8 ir 9) prašomą iš savivaldybės biudžeto lėšų sumą sumažinti 30 proc., atsižvelgiant į jaunimo projektų vertinimo komisijos išvadas dėl kai kurių nepagrįstų išlaidų. (1 priedas)

2. SVARSTYTA. Dėl finansuojamų jaunimo projektų paraiškų reitinguoto sąrašo su rekomenduojamomis sumomis patvirtinimo ir teikimo Savivaldybės administracijos direktoriui (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)

Kalbėjo R. Marčiūtė, J. Činauskaitė-Cetiner, A. Gedrimaitė (Stonkuvienė).

A. Gedrimaitė (Stonkuvienė) ir R. Marčiūtė, kaip JRT narės deleguotos į jaunimo projektų vertinimo komisiją, trumpai pristatė projektus ir komisijos išvadas.

Komisijos narė A. Gedrimaitė (Stonkuvienė) deklaravo, kad yra susijusi su projektu Nr. 9, todėl nebalsuos ties juo.

J. Činauskaitė–Cetiner dėl praktiškesnės biudžeto lėšų apskaitos pasiūlė jaunimo projektams (Nr. 6,8 ir 9) rekomenduojamas skirti sumas iš savivaldybės biudžeto lėšų laikantis propocingumo principų suapvalinti iki sveiko eurų skaičiaus.

NUTARTA:

1. Patvirtinti 2016 m. jaunimo projektų paraiškų sąrašą su rekomenduojamomis skirti sumomis (proporcingai suapvalinus jas iki sveiko skaičiaus) iš nepanaudotų Klaipėdos m. savivaldybės biudžeto lėšų:

|  |  |  |  |  |  |
| --- | --- | --- | --- | --- | --- |
| **Reg. Nr.** | **Organizacijos pavadinimas** | **Projekto pavadinimas** | **Rekomendacija Klaipėdos m. savivaldybės administracijos direktoriui** | **Rekomenduojama skirti suma iš savivaldybės biudžeto lėšų, Eur** | **Balsavimo rezultatai** |
| **KLAIPĖDOS JAUNIMO IR SU JAUNIMU DIRBANČIŲ ORGANIZACIJŲ GALIMYBIŲ PLĖTOJIMO IR INSTITUCINĖS PARAMOS PROJEKTAI** | | | | | |
| **2** | **Labdaros ir paramos fondas** **Paramos fondas „Jaunimo linija“** | SAVANORIŠKOS VEIKLOS KLAIPĖDOJE GALIMYBIŲ SKLAIDA IR INFORMAVIMAS | Rekomenduojama Projektui  skirti finansavimą | **1.950,00** | Vienbalsiai |
| **4** | **Asociacija Lietuvos socialdemokratinio jaunimo Klaipėdos skyrius** | LSDJ KLAIPĖDOS SYRIAUS ATNAUJINIMUI | Rekomenduojama Projektui  skirti finansavimą | **871,00** | Vienbalsiai |
| **6** | **Labdaros ir paramos fondas Dvasinės pagalbos jaunimui centras** | TARPTAUTINĖ SAVANORIŲ DIENA KITAIP | Rekomenduojama Projektui  skirti dalinį finansavimą | **1.396,00** | Vienbalsiai |
| **KLAIPĖDOS JAUNIMO INICIATYVŲ PROJEKTAI** | | | | | |
| **5** | **VšĮ Pokyčių bendruomenės fondas** | GERŲJŲ ŽODŽIŲ KRYPTIMI PRAPLĖSKIME PASAULĮ | Rekomenduojama Projektui  finansavimo neskirti | **0,00** | Vienbalsiai |
| **8** | **VšĮ Socialinių mokslų kolegija** | Klaipėdos jaunimo aktyvumo skatinimo programa 3D: DALYVAUK, DARYK, DALINKIS! | Rekomenduojama Projektui  skirti dalinį finansavimą | **1.396,00** | Vienbalsiai |
| **9** | **Asociacija Klaipėdos valstybinė kolegija Alumni klubas** | Nebus jau taip, kaip senais laikais – BUS GERIAU! | Rekomenduojama Projektui  skirti dalinį finansavimą | **1.395,00** | „už“ – 8\* |

\*\* - nebalsavo A. Gedrimaitė (Stonkuvienė)

1. Įpareigoti jaunimo reikalų tarybos pirmininkę R. Marčiūtę iki 2016-11-04 pateikti Klaipėdos m. savivaldybės administracijos direktoriui finansuojamų jaunimo projektų paraiškų sąrašą su rekomenduojamomis finansuoti iš savivaldybės biudžeto lėšų sumomis.
2. Įpareigoti Klaipėdos m. savivaldybės jaunimo reikalų koordinatorę J. Činauskaitę-Cetiner informaciją apie Konkurso rezultatus paskelbti jaunimo projektų dalinio finansavimo iš savivaldybės biudžeto lėšų nuostatuose nustatyta tvarka.

3. SVARSTYTA. Dėl 2017 m. jaunimo projektų dalinio finansavimo iš savivaldybės biudžeto lėšų konkurso paskelbimo ir prioritetų patvirtinimo (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)

Kalbėjo R. Marčiūtė, J. Činauskaitė-Cetiner

Pasiūlyta kuo greičiau kreiptis į Klaipėdos m. savivaldybės administracijos direktorių su teikimu 2017 m. jaunimo projektų dalinio finansavimo iš savivaldybės biudžeto lėšų konkursą paskelbti iki 2016-12-20.

R. Marčiūtė pasiūlė 2017 m. jaunimo projektams palikti tuos pačiu prioritetus, kurie buvo ir 2016 metais. (2 priedas). J. Činauskaitė-Cetiner pasiūlė įtraukti dar vieną prioritetą: Jaunimo verslumo skatinimas. Daugiau pasiūlymų nebuvo pateikta.

NUTARTA:

1. Patvirtinti 2017 m. jaunimo projektų dalinio finansavimo prioritetus (3 priedas).

2. Iki 2016-11-04 kreiptis į Klaipėdos m. savivaldybės administracijos direktorių su teikimu 2017 m. jaunimo projektų dalinio finansavimo iš savivaldybės biudžeto lėšų konkursą paskelbti iki 2016-12-20 ir patvirtinti 2017 m. jaunimo projektų dalinio finansavimo prioritetus.

4. SVARSTYTA. Dėl tarptautinės programos URBACT projekto „GEN\_Y City“ veiklų, renginio „Klaipėda – jaunimo uostas. JAUNIMO SAVAITGALIS“ pristatymo (pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)

Kalbėjo R. Marčiūtė, J. Činauskaitė-Cetiner, A. Paulauskas

Trumpai pristatytos renginio „Klaipėda – jaunimo uostas. JAUNIMO SAVAITGALIS“ veiklos (4 priedas) ir dalyviai (virš 200). Informuota, kad šį renginį norima paversti tradiciniu ir įtraukti į Jaunimo politikos plėtros programą, finansuojamą iš Klaipėdos m. savivaldybės biudžeto lėšų.

Trumpai pristatytos tarptautinės programos URBACT projekto „GEN\_Y City“ 2016 metais vykusios ir 2017 m. planuojamos vykdyti veiklos. Priminta, kad į šio projekto veiklos grupę (URBACT ULG) yra deleguoti 3 Klaipėdos jaunimo organizacijų asociacijos „Apskritasis stalas“ atstovai.

NUTARTA:

1. Susipažinta tarptautinės programos URBACT projekto „GEN\_Y City“ ir „Klaipėda – jaunimo uostas. JAUNIMO SAVAITGALIS“ veiklomis.

2. Pritarti, kad „Klaipėda – jaunimo uostas. JAUNIMO SAVAITGALIS“ taptų tradiciniu miesto renginiu, skirtu jaunimui ir būtų įtrauktas į Jaunimo politikos plėtros programą, kuri finansuojama iš Klaipėdos m. savivaldybės biudžeto lėšų.

5. SVARSTYTA. Dėl 2017 m. Klaipėdos miesto savivaldybės biudžeto ir galimų naujų priemonių jame

Kalbėjo J. Činauskaitė-Cetiner, R. Marčiūtė, S. Gentvilas, A. Gedrimaitė (Stonkuvienė), P. Martinkėnas, Ž. Krikštaponytė, A. Vaiginis

J. Činauskaitė-Cetiner pristatytė 2016 - 2019 m. Klaipėdos miesto savivaldybės Jaunimo politikos plėtros programos Nr. 09 projektą (5 priedas), kuris parengtas Jaunimo reikalų ir Akademinių reikalų tarybos nutarimų, Jaunimo reikalų departamento prie LR Socialinės apsaugos ir darbo ministerijos bei jaunimo ir su jaunimu dirbančių organizacijų rekomendacijų pagrindu ir siūlomas didinti nuo 50,7 tūkst. Eur (2016 m.) iki 160,5 tūkst. Eur (2017 m.). Taip pat informuota, jog šis projektas jau buvo apsvarstytas su Klaipėdos m. savivaldybės administracijos direkotriumi, kuris pateikė tam tikras pastabas.

Tarp Tarybos narių kilo diskusija dėl 2-jų priemonių:

1) „Piniginių premijų už aktualius ir pritaikomuosius darbus skyrimas“. Pasiūlyta ir pritarta nuomonei, kad piniginės premijos turi būti skiriamos ne tik Klaipėdos universiteto studentams, bet ir kitoms Klaipėdos m. aukštosioms mokykloms. Taip pat atkreiptas dėmesys, kad piniginių premijų skyrimo tvarka turėtų būti tokia pati visoms Klaipėdos m. aukštosioms mokykloms. Pasiūlytas optimalus skiriamų stipendijų skaičius – 20.

2) „Dalinis būsto nuomos kompensavimas itin gabiems Klaipėdos aukštųjų mokyklų 1 kurso studentams“. J. Činauskaitė-Cetiner informavo, kad Klaipėdos m. savivaldybės administracijos direktorius siūlo priemonę praplėsti ir vietoj dalinio būsto kompensavimo studentams skirti stipendijas. Tarybos nariai diskutavo ar šios stipendijos turėtų būti tik bakalauro, ar ir magistro studijų pakopos I kurso studentams. S. Gentvilas pasiūlė sudaryti atskirą grupę stipendijų skyrimo tvarkos aprašui parengti, kuriame ir būtų numatyti visi kriterijai ir aplinkybės.

Naujų priemonių 2017 m. biudžetui nebuvo pasiūlyta.

NUTARTA:

1. Pritarta 2016 - 2019 m. Klaipėdos miesto savivaldybės Jaunimo politikos plėtros programos Nr. 09 projektui su siūlymu pinigines premijas skirti visų Klaipėdos m. aukštųjų mokyklų studentams ir dalinio būsto nuomos kompensavimo priemonę praplėsti iki stipendijų.

6. SVARSTYTA. Kiti klausimai

Kalbėjo J. Činauskaitė-Cetiner, A. Vaiginis

Buvo išsiaiškinta situacija dėl jaunimo atstovavimo asociacijoje „Klaipėdos miesto integruotų investicijų teritorijos vietos veiklos grupė“.

NUTARTA:

1. Įpareigoti JRT narį A. Vaiginį vietoje savęs deleguoti kitą jaunimo atstovą į asociaciją „Klaipėdos miesto integruotų investicijų teritorijos vietos veiklos grupė“, siekiant užtikrinti savalaikį jaunimo atstovavimą asociacijos veikloje.

|  |  |
| --- | --- |
| Posėdžio pirmininkas | Rūtenė Marčiūtė |
|  | |
| Posėdžio sekretorius | Jurgita Činauskaitė-Cetiner |